《至元廿四年十一月二十日得宣命诣朝可庵有诗》
宋代·方逢振

抱琴来会锦沙溪，音响能清一世埃。
不学晋人反招隐，颇知陶令欲归来。
羡君雪里骑驴兴，哀我年前戏马台。
留取老翁看云月，乾坤撑拓赖奇才。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。